钦定古今图书集成/明伦汇编/氏族典/第449卷 > 沈播
## 钦定古今图书集成/明伦汇编/氏族典/第449卷 > 沈播

按《万姓统谱》：“播，武康人。天圣二年，以进士起家楚州
司法参军，再调知池州贵池县。尝摄铜陵县事，有兄
弟争财者，为辨其曲直，而卒使之感悟，让财相与同
居。其去也，两县人追送涕泣。平居事生严，丧死哀，终
身好书，未尝一日不读。循道以守官而不谄其上，故
仕尝有去志。年三十六，以疾卒于京师。子四，皆举进”
士。